Source: http://www.legex.ro/Hotararea-314-2020-165236.aspx
Timestamp: 2020-06-01 07:36:14+00:00
Document Index: 32298076

Matched Legal Cases: ['Articolul 1', 'Articolul 1', 'Articolul 2', 'Articolul 2', 'articolul 1', 'articolul 2', 'Articolul 2', 'articolul 2', 'articolul 3', 'Articolul 3']

Hotărârea 314/2020 | Legislatie gratuita
Hotărârea Nr.314 din 15.04.2020
pentru modificarea Hotărârii Guvernului nr. 858/2011 privind aprobarea finanţării din bugetul Fondului pentru mediu a Programului de dezvoltare şi optimizare a Reţelei Naţionale de Monitorizare a Calităţii Aerului şi pentru modificarea şi completarea Hotărârii Guvernului nr. 185/2011 privind stabilirea unor măsuri în vederea finanţării unor proiecte şi programe din bugetul Fondului pentru mediu
În temeiul art. 108 din Constituţia României, republicată,Guvernul României adoptă prezenta hotărâre. Articolul IHotărârea Guvernului nr. 858/2011 privind aprobarea finanţării din bugetul Fondului pentru mediu a Programului de dezvoltare şi optimizare a Reţelei Naţionale de Monitorizare a Calităţii Aerului, publicată în Monitorul Oficial al României, Partea I, nr. 620 din 1 septembrie 2011, cu modificările ulterioare, se modifică după cum urmează: 1. Articolul 1 va avea următorul cuprins: Articolul 1Se aprobă alocarea din bugetul Fondului pentru mediu a sumei de 200.000 mii lei, în perioada 2011-2025, sub formă de finanţare nerambursabilă, pentru realizarea acţiunilor multianuale pentru Programul de dezvoltare şi optimizare a Reţelei Naţionale de Monitorizare a Calităţii Aerului, în limita prevederilor bugetare ale Ministerului Mediului, Apelor şi Pădurilor şi ale Administraţiei Fondului pentru Mediu, aprobate anual. 2. Articolul 2 va avea următorul cuprins: Articolul 2
(1) Suma prevăzută la art. 1 se acordă beneficiarului Ministerul Mediului, Apelor şi Pădurilor, care realizează Programul de dezvoltare şi optimizare a Reţelei Naţionale de Monitorizare a Calităţii Aerului.
(2) Ministerul Mediului, Apelor şi Pădurilor contractează achiziţia de servicii şi produse pentru realizarea Programului de dezvoltare şi optimizare a Reţelei Naţionale de Monitorizare a Calităţii Aerului, cu respectarea prevederilor legislaţiei în vigoare privind achiziţiile publice. Articolul IIHotărârea Guvernului nr. 185/2011 privind stabilirea unor măsuri în vederea finanţării unor proiecte şi programe din bugetul Fondului pentru mediu, publicată în Monitorul Oficial al României, Partea I, nr. 167 din 9 martie 2011, cu modificările şi completările ulterioare, se modifică şi se completează după cum urmează: 1. La articolul 1, alineatul (2) se modifică şi va avea următorul cuprins:
(2) Finanţarea proiectelor sau programelor prevăzute la alin. (1) se acordă beneficiarului Ministerul Mediului, Apelor şi Pădurilor. 2. La articolul 2, alineatele (1)-(3) se modifică şi vor avea următorul cuprins: Articolul 2
(1) Categoriile de proiecte şi programe care se finanţează conform prevederilor prezentei hotărâri şi prevederilor art. 13 alin. (1) lit. m) şi v) din Ordonanţa de urgenţă a Guvernului nr. 196/2005, aprobată cu modificări şi completări prin Legea nr. 105/2006, cu modificările şi completările ulterioare, precum şi sumele destinate finanţării acestora se aprobă prin hotărâre a Guvernului, la propunerea Ministerului Mediului, Apelor şi Pădurilor.
(2) Ministerul Mediului, Apelor şi Pădurilor încasează suma alocată în baza cererii şi a contractului de finanţare încheiat cu Administraţia Fondului pentru Mediu.
(3) Suma alocată din Fondul pentru mediu în vederea realizării proiectelor şi programelor pentru protecţia mediului prevăzute la art. 1 alin. (1) se decontează de către Ministerul Mediului, Apelor şi Pădurilor, în mod eşalonat, pe baza cererilor de tragere, pe măsura realizării activităţilor. 3. La articolul 2, după alineatul (7) se introduce un nou alineat, alineatul (8), cu următorul cuprins:
(8) Fondurile provenite din bugetul de venituri şi cheltuieli pe anii 2021-2025 al Fondului pentru mediu se regăsesc în bugetul Ministerului Mediului, Apelor şi Pădurilor, în anexa nr. 3/23/13 «Bugetul pe capitole, subcapitole, paragrafe, titluri de cheltuieli, articole şi alineate pe anii 2021-2025 (sumele alocate pentru activităţi finanţate integral din venituri proprii) 4. La articolul 3, alineatul (1) se modifică şi va avea următorul cuprins: Articolul 3
(1) Bugetul de venituri şi cheltuieli pentru proiectele şi programele prevăzute la art. 1 alin. (1) se aprobă odată cu bugetul Ministerului Mediului, Apelor şi Pădurilor, potrivit legii. PRIM-MINISTRU LUDOVIC ORBAN Contrasemnează: p. Ministrul mediului, apelor şi pădurilor, Mircea Fechet, secretar de stat Ministrul finanţelor publice, Vasile-Florin Cîţu
COMENTARII la Hotărârea 314/2020
Momentan nu exista niciun comentariu la Hotărârea 314 din 2020
Alte acte pe aceeaşi temă cu Hotărârea 314/2020